smcproject/ml-wiki-sentences huggingface dataset:
രണ്ട് സമാന ചാർജ്ജാണെങ്കിൽ (like charges) ഗുണിതം q 1 q 2 {\displaystyle q_{1}q_{2}} പോസിറ്റീവും, ബലത്തിന്റെ ദിശ q 1 {\displaystyle q_{1}} ൽ r ^ 21 {\displaystyle \mathbf {\hat {r}} _{21}} ; സമാന ചാർജുകൾ വികർഷിക്കുന്നു.
രണ്ട് വിപരീത ചാർജ്ജാണെങ്കിൽ ഗുണിതം q 1 q 2 {\displaystyle q_{1}q_{2}} നെഗറ്റീവും, ബലത്തിന്റെ ദിശ q 1 {\displaystyle q_{1}} ൽ − r ^ 21 {\displaystyle -\mathbf {\hat {r}} _{21}} ; വിപരീത ചാർജുകൾ ആകർഷിക്കുന്നു.
അവലംബം ↑ ↑ ശൂന്യതയിൽ പ്രകാശവേഗം c 0 എന്ന് ISO 31 പ്രകാരം .
In the original Recommendation of 1983, the symbol c was used for this purpose and continues to be commonly used.
See NIST Special Publication 330 , Appendix 2, p. 45 Archived 2016-06-03 at the Wayback Machine .
↑ നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡാർഡ്സ് ആന്റ് ടെക്നോളജിയുടെ (അമേരിക്കൻ സർക്കാർ) വെബ് സൈറ്റ് ↑ നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡാർഡ്സ് ആന്റ് ടെക്നോളജിയുടെ (അമേരിക്കൻ സർക്കാർ) വെബ് സൈറ്റ് ↑ നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡാർഡ്സ് ആന്റ് ടെക്നോളജിയുടെ (അമേരിക്കൻ സർക്കാർ) വെബ് സൈറ്റ് ↑ Coulomb's law , University of Texas
കൂളിമാട്
കോഴിക്കോട് ജില്ലയിലെ ചാത്തമംഗലം ഗ്രാമപഞ്ചായത്തിലെ ഒരു ഗ്രാമമാണ് കൂളിമാട് .
ചാലിയാർ തീരത്ത് സ്ഥിതി ചെയ്യുന്ന ഈ ഗ്രാമം മാവൂരിൽ നിന്ന് മൂന്ന് കിലോമീറ്റർ അകലെയും, കോഴിക്കോട് നിന്ന് 25 കിലോമീറ്റർ അകലെയുമായി സ്ഥിതി ചെയ്യുന്നു.
ഇന്ത്യയിലെ ആദ്യത്തെ പുകയില വില്ലേജാണ് കൂലിമാട് .
പുകയില വിരുദ്ധ സംരംഭം
ഒരുവർഷത്തെ പ്രചരണത്തിനു ശേഷം, 1995 ജനുവരി 11 ന്,  കൂലിമാട് പുകയില വിമുക്തമായി പ്രഖ്യാപിച്ചു.
കൂലിമാടിനെ ജില്ലാ ഭരണകൂടം പുകയില വിമുക്തമാണെന്ന് പ്രഖ്യാപിച്ചതോടെ ഇവിടെ പുകവലി നിരോധിക്കപ്പെട്ടു.
മാവൂർ , മുക്കം , അരീക്കോട് എന്നിവയാണ് സമീപത്തുള്ള പ്രധാന നഗരങ്ങൾ.
കൂഴാലി ഇംഗ്ലീഷ് വിലാസം https://ml.wikipedia.org/wiki/Koozhali
കേരളത്തിൽ അഷ്ടമുടിക്കായലിൽ ധാരാളമായി കാണപ്പെടുന്ന മത്സ്യ ഇനമാണ് കൂഴാലി ( ശാസ്ത്രീയനാമം : oxyurichthys tentacularis ) .
കൂഴാലി വല എന്നൊരു പ്രത്യേക ഇനം വല മത്സ്യത്തൊഴിലാളികൾ ഇതിനെ പിടിക്കുന്നതിനായി ഉപയോഗിക്കുന്നുണ്ട്.
മലയാള കവി കുരീപ്പുഴ ശ്രീകുമാറിന്റെ ഇഷ്ടമുടിക്കായലെന്നകവിതയിൽ
മത്സ്യത്തെപ്പറ്റി പരാമർശമുണ്ട്.
കൂലി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Himavahini
അശോക് കുമാർ സംവിധാനം ചെയ്ത് 1983ൽ പ്രദർശനത്തിനെത്തിയ മലയാളചലച്ചിത്രമാണു് കൂലി .
മമ്മൂട്ടി , രതീഷ് , ശങ്കർ , ക്യാപ്റ്റൻ രാജു , ലാലു അലക്സ് , നളിനി , അനുരാധ , സി.ഐ. പോൾ , മാള അരവിന്ദൻ , ആലുംമൂടൻ , ശ്രീനിവാസൻ , പൂജപ്പുര രവി തുടങ്ങിയവർ പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിന്റെ കഥ പ്രിയദർശൻറേതാണ് .
തിരക്കഥയും സംഭാഷണവുമെഴുതിയത് കൊല്ലം ഗോപിയാണ് .
സൂര്യോദയ ക്രിയേഷൻസിന്റെ ബാനറിൽ ജി. സുരേഷ് കുമാർ ആണ് ഈ ചിത്രം നിർമ്മിച്ചത്.
അവലംബം ↑ കൂലി (1983) - www.malayalachalachithram.com ↑ കൂലി (1983) -  malayalasangeetham
കൂലി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Coolie_(disambiguation)
* കൂലി - തൊഴിലാളിക്ക് ലഭിക്കുന്ന വേതനം കൂലി - ചുമട്ട് തൊഴിലാളി അല്ലെങ്കിൽ കൂലിക്കാരൻ.
( കോലി താൾ കാണുക).
കൂലി - എൺപതുകളിൽ പുറത്തിറങ്ങിയ ഒരു മലയാള ചലച്ചിത്രം.
കൂളന്റ് ഇംഗ്ലീഷ് വിലാസം https://ml.wikipedia.org/wiki/Coolant
പ്രധാനമായും വാഹനങ്ങളുടെ റേഡിയേറ്ററുകളിൽ വെള്ളത്തിനു പകരമായോ വെള്ളത്തോടൊപ്പമോ ഉപയോഗിക്കുന്ന രാസവസ്തുവാണ് കൂളന്റ് .
ആധുനിക സാങ്കേതികവിദ്യ ഉപയോഗിക്കുന്ന വാഹനങ്ങളുടെ വർദ്ധനവ് മൂലമാണ് ഇന്ത്യയിൽ കൂളന്റിന് പ്രചാരമേറിയത്.
റേഡിയേറ്ററുകളിലെ വെള്ളം തിളയ്ക്കുന്ന താപപരിധി ഉയർത്തുന്നതു മൂലം ബാഷ്പീകരണത്തിന്റെ വേഗത കുറയ്ക്കുവാൻ സാധിക്കുന്നു.
ഇനം തിരിച്ചറിയുവാനായി ചേർക്കുന്ന ഡൈ മൂലമാണ് ഇവ നിറവ്യത്യാസത്തിൽ കാണപ്പെടുന്നത്.
കൂളന്റിലടങ്ങിയിരിക്കുന്ന രാസവസ്തുക്കൾ മൂലം റേഡിയേറ്റർ , എഞ്ചിൻ , സിലിണ്ടർ ഹെഡ് എന്നിവയിലെ ലോഹഭാഗങ്ങൾ വേഗത്തിൽ ദ്രവിക്കാതെ സംരക്ഷണം നൽകുന്നുവെന്നതാണ് ഇതിന്റെ മറ്റൊരു സവിശേഷത.
അതോടൊപ്പം തണുപ്പുള്ള കാലാവസ്ഥയിൽ വെള്ളം കട്ട പിടിച്ച് സിലിണ്ടർ ബ്ളോക്കിൽ വിള്ളൽ ഉണ്ടാകാതെ സഹായിക്കുകയും ചെയ്യുന്നു.
ആദ്യകാലങ്ങളിൽ ലയിപ്പിച്ച എഥിലിൻ ഗ്ലൈക്കോളാണ് കൂളന്റിൽ അടങ്ങിയിരുന്നത്.
പിന്നീട് ക്ഷമത കൂടിയ എന്നാൽ വിഷാംശമടങ്ങിയ ഡൈ എഥിലിൻ ഗ്ലൈക്കോൾ കൂളന്റിൽ ഉൾപ്പെടുത്തി.
എന്നാൽ ഇവയുണ്ടാക്കുന്ന പരിസ്ഥിതി മലിനീകരണം മൂലം വിഷാംശം കുറവുള്ള പ്രൊപ്പിലിൻ ഗ്ലൈക്കോൾ എന്ന രാസവസ്തുവാണ് ഇപ്പോൾ പ്രചാരത്തിലുള്ളത്.
ഇതു മൂലം 187 ഡിഗ്രി താപനിലയിൽ മാത്രമേ വെള്ളം തിളയ്ക്കുകയുള്ളു.
രാസവസ്തുക്കളില്ലാത്ത ജൈവാധിഷ്ഠിതമായ വസ്തുക്കളടങ്ങിയ കൂളന്റുകളും ഇന്ന് പ്രചാരത്തിലുണ്ട്.
രാസവസ്തുക്കളാൽ നിർമ്മിതമായ കൂളന്റുകളെപ്പോലെ ഇവ പ്രതിവർഷം മാറ്റേണ്ടി വരുന്നില്ല, ഒപ്പം ഗ്ലൈക്കോൾ അടങ്ങിയ കൂളന്റുകളിലെപ്പോലെ ദ്രവിക്കൽ തടയുവാനായി പ്രത്യേകരാസവസ്തുക്കളുടെ ആവശ്യവുമില്ല.
മൂന്ന് തരം കൂളന്റുകളാണ് പ്രധാനമായുള്ളത്.
ഗ്രൂപ്പ് 1
എഥിലിൻ, പ്രൊപ്പിലിൻ എന്നിവ അടങ്ങിയിട്ടുള്ള ഇവ പച്ച നിറത്തിലാണ് സാധാരണ കാണപ്പെടുന്നത്.
വാഹനങ്ങളിൽ ഇവ വർഷത്തിലൊരിക്കൽ പൂർണ്ണമായും മാറ്റി പുതിയ കൂളന്റ് നിക്ഷേപിക്കേണ്ടതാണ്.
ഇരുമ്പ്, അലുമിനിയം ഘടകങ്ങൾ ദ്രവിക്കാതിരിക്കുവാനായി സിലിക്കേറ്റുകളും ഫോസ്ഫേറ്റുകളും ഇതിൽ ഉൾക്കൊള്ളിച്ചിരിക്കുന്നു.
ഗ്രൂപ്പ് 2
ഈഥൈൽ ഹെക്സനോയിഡ് ആസിഡ് എന്ന ജൈവ അമ്ലമാണ് ഇതിൽ പ്രധാനമായും ഉപയോഗിച്ചിരിക്കുന്നത്.
ഓറഞ്ച്, പിങ്ക് നിറങ്ങളിൽ ലഭിക്കുന്ന ഇവ അഞ്ചു വർഷത്തിലൊരിക്കൽ മാത്രം മാറ്റി പുതിയ കൂളന്റ് നിക്ഷേപിച്ചാൽ മതി.
കൂടാതെ ഇവയിൽ രാസവസ്തുക്കളായ സിലിക്കേറ്റുകളും ഫോസ്ഫേറ്റുകളും ഉൾപ്പെടുത്തിയിട്ടില്ല.
ഗ്രൂപ്പ് 3
ചുവന്ന നിറത്തിൽ ലഭിക്കുന്ന ഇവയിൽ അലുമിനിയത്തിന്റെ ദ്രവിക്കൽ തടസപ്പെടുത്തുവാനായി സിലിക്കേറ്റുകൾ ചേർത്തിരിക്കുന്നു.
അവലംബം പുറത്തേക്കുള്ള കണ്ണികൾ CO 2 as a natural coolant — FAQs Archived 2007-10-06 at the Wayback Machine .
Industrial Coolant Suppliers
കൂളംബ് ഇംഗ്ലീഷ് വിലാസം https://ml.wikipedia.org/wiki/Coulomb
കൂളംബ് (unit symbol: C) International System of Units (SI) അനുസരിച്ചുള്ള ഇലക്ട്രിക്കൽ ചാർജ്ജിന്റെ യൂണിറ്റാണ്.
ഒരു സെക്കന്റു കൊണ്ട് ഒരു ആമ്പിയർ സ്ഥിരാവസ്ഥയിലുള്ള വൈദ്യുതപ്രവാഹത്താൽ പ്രവഹിക്കുന്ന ചാർജ്ജ് ആണിത്.
ഒരു ഫാരഡ് ഒരു കപ്പാസിറ്ററിൽ    ഒരു വോൾട്ടിന്റെ പൊട്ടെൻഷ്യൽ വ്യത്യാസമാക്കാൻ വേണ്ട കൂടിയ അളവ് ആകുന്നു.
ഇതു 6.242 × 10 18 ( 1.036 × 10 −5 mol ) protons , and −1 C is equivalent to the charge of approximately 6.242 × 10 18 electrons .
പേരും സൂചകരീതിയും
ചാൾസ് അഗസ്തിൻ ഡി കൂളംബ് എന്ന ശാസ്ത്രജ്ഞന്റെ പേരാണ് ഈ യൂണിറ്റിനു കൊടുത്തിരിക്കുന്നത്.
ഇതൊരു എസ് ഐ യൂണിറ്റാണ്.
വലിയ ഇംഗ്ലിഷ് അക്ഷരത്തിലാണ് ഇതിന്റെ പ്രതീകമായ സി എഴുതുന്നത്.
നിർവ്വചനം എസ് ഐ prefixes coulomb-ന്റെ SI ഗുണിതങ്ങൾ (C) Submultiples ഗുണിതങ്ങൾ മൂല്യം പ്രതീകം പേര് മൂല്യം പ്രതീകം പേര് 10 –1 C dC decicoulomb 10 1 C daC decacoulomb 10 –2 C cC centicoulomb 10 2 C hC hectocoulomb 10 –3 C mC millicoulomb 10 3 C kC kilocoulomb 10 –6 C µC microcoulomb 10 6 C MC megacoulomb 10 –9 C nC nanocoulomb 10 9 C GC gigacoulomb 10 –12 C pC picocoulomb 10 12 C TC teracoulomb 10 –15 C fC femtocoulomb 10 15 C PC petacoulomb 10 –18 C aC attocoulomb 10 18 C EC exacoulomb 10 –21 C zC zeptocoulomb 10 21 C ZC zettacoulomb 10 –24 C yC yoctocoulomb 10 24 C YC yottacoulomb Common multiples are in bold face.
See also SI prefix .
മാറ്റപ്പട്ടിക ഒരു മിന്നലിൽ 15 C 15 കൂളംബ് വൈദ്യുതിയാണ് പ്രവഹിക്കുക.
വലിയ ഇടിമിന്നലിൽ അത് 350 C വരെയാകാം.
സാധാരണ ആൽക്കലൈൻ AA ബാറ്ററിയിൽക്കൂടി 5 kC = 5000 C ≈ 1400 mA⋅h വൈദ്യുതി പ്രവഹിക്കുന്നു.
കൂളത്തൂപ്പുഴ ശ്രീ ബാല ശാസ്താ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kulathooppuzha_bala_sastha_temple
കൊല്ലം ജില്ലയിലെ പുനലൂർ താലൂക്കിലെ പ്രശസ്തമായ ഒരു ശാസ്താ ക്ഷേത്രമാണ് കുളത്തൂപ്പുഴ ശ്രീ ബാലശാസ്താക്ഷേത്രം .
ക്ഷേത്രത്തെ ചുറ്റി കിഴക്കൻ മലനിരകൾ.
ഇതിന്റെ ഒരു ഭാഗത്തുകൂടി കല്ലടയാർ ഒഴുകുന്നു.
പരശുരാമൻ പ്രതിഷ്ഠ നടത്തിയ അഞ്ചു ധർമ്മശാസ്തക്ഷേത്രങ്ങളിൽ ഒന്നാമത്തെതെന്ന് കരുതപ്പെടുന്ന ക്ഷേത്രമാണു് കുളത്തൂപ്പുഴ ശ്രീ ബാലശാസ്താക്ഷേത്രം.
ശ്രീ ധർമ്മശാസ്താവിനെ ബാലകന്റെ രൂപത്തിൽ പ്രതിഷ്ഠിച്ചിരിക്കുന്ന അപൂർവം ക്ഷേത്രമാണിത്.
ക്ഷേത്രത്തോടു ചേർ‌ന്നുള്ള സർപ്പക്കാവ് സംരക്ഷിത കാവുകളാണ്.
കുളത്തുപ്പുഴയാറ്റിലെ ക്ഷേത്രകടവിലുള്ള മത്സ്യങ്ങൾ "തിരുമക്കളെന്നാണ്" അറിയപ്പെടുന്നത്.
രോഗങ്ങൾ അകലുവാനായി മീനുകൾക്ക് ഊട്ട് നൽകുന്ന പതിവുണ്ട്, പ്രത്യേകിച്ചും ത്വക്ക് രോഗങ്ങൾ അകലുവാനായി ഇവിടുത്തെ മീനൂട്ട് പ്രസിദ്ധമാണ്.
പണ്ട് രാസക്രീഡയിൽക്കൂടി വശീകരിക്കാൻ ശ്രമിച്ച ജലകന്യകയെ ശാസ്താവ് മത്സ്യരൂപത്തിൽ കിടന്നുകോള്ളാൻ അനുവദിച്ചതായിട്ടാണ് ഐതിഹ്യം.
തിരുവനന്തപുരത്ത് നിന്ന് നെടുമങ്ങാട് - പാലോട് - മടത്തറ വഴിയും, കൊല്ലത്തു നിന്ന് കണ്ണനല്ലൂർ- ആയൂർ- അഞ്ചൽ അല്ലെങ്കിൽ പാരിപ്പള്ളി, പള്ളിക്കൽ വഴിയോ, പത്തനംതിട്ട/അടൂർ നിന്നും പത്തനാപുരം- പുനലൂർ- അഞ്ചൽ വഴിയും, തമിഴ്നാട്ടിൽ നിന്നും ചെങ്കോട്ട, ആര്യങ്കാവ് വഴിയും ക്ഷേത്രത്തിൽ എത്തിചേരാം.
ശനിയാഴ്ച വിശേഷ ദിവസം.
ബാലശാസ്താവാണ് കുളത്തുപ്പുഴ ശ്രീധർമ്മശാസ്താ ക്ഷേത്രത്തിലെ പ്രതിഷ്ഠ.
മനുഷ്യഹത്യ എന്ന പാപത്തിന് പരിഹാരമായി പരശുരാമൻ തന്നെ പ്രതിഷ്ഠ നടത്തിയ അഞ്ച് അയ്യപ്പക്ഷേത്രങ്ങളിൽ ഒന്നു കുളത്തൂപ്പുഴയാണെന്നു സങ്കല്പം.
കൊട്ടാരക്കര രാജാക്കന്മാരാണ് ക്ഷേത്രം പണിതത്.
ഉപപ്രതിഷ്ഠകൾ.
ബാലനായി കുടികൊള്ളുന്ന ഭഗവാനൊപ്പം ഗർഭഗൃഹത്തിൽ ശിവന്റെ പ്രതിഷ്ഠ.
നാലമ്പലത്തിനകത്ത് ഗണപതി, നാലമ്പലത്തിനു പുറത്ത് മാമ്പഴത്തറ ഭഗവതി, ഭൂതത്താൻ, നാഗരാജാവ്, നാഗരമ്മ, യക്ഷി, ഗന്ധർവ്വൻ എന്നീ ഉപദേവതകൾ.
കിഴക്കോട്ട് ദർശനമുള്ള ക്ഷേത്രത്തിന്റെ വലതു ഭാഗത്തായി ക്ഷേത്രം വക സർപ്പക്കാവ്.
നീരാജനം, മീനൂട്ട്, പുഷ്പാഭിഷേകം, നെയ്യഭിഷേകം, പാൽപ്പായസം, അഷ്ടദ്രവ്യ മഹാഗണപതി ഹോമം, അരവണ, അപ്പം, പായസം, രക്തപുഷ്പ്പാഞ്ജലി, അഷ്ടോത്തരാർച്ചന തുടങ്ങിയവയാണ്  ക്ഷേത്രത്തിലെ പ്രധാന വഴിവാടുകൾ.
അടിമസമർപ്പണമാണ് വഴിപാടുകളിൽ പ്രധാനം.
ബാലാരിഷ്ടത മാറാൻ കുഞ്ഞുങ്ങളെ മാതാവോ പിതാവോ സോപാനത്തിൽ കമഴ്ത്തികിടത്തി സമർപ്പിക്കുന്നതാണിത്.
നേർച്ച പ്രകാരമാണിതു ചെയ്യുന്നത്.
സഞ്ചാരപ്രിയനായിരുന്ന ഒരു ആചാര്യ ശ്രേഷ്ഠൻ കുളിക്കാനായി ആറ്റിലിറങ്ങി.
ഒപ്പം ഉള്ളവർ ഭക്ഷണം പാകംചെയ്യാനായി അടുപ്പ്കല്ല് സ്ഥാപിച്ചപ്പോൾ ഒരണ്ണം എപ്പോഴും വലുതായി തന്നെ ഇരിക്കിന്നു.
എത്ര മാറ്റി വെച്ചിട്ടും ശരിയാവുന്നില്ല.
അങ്ങനെ അവർ ആ കല്ല് പൊട്ടിക്കുവാൻ തുടങ്ങി.
ശക്തിയുള്ള ഇടിയിൽ കല്ല് എട്ടായി പിളർന്നു.
ഇതിൽ നിന്നുണ്ടായ രക്തപ്രവാഹം കണ്ട് സംഘാഗംങ്ങൾ ബോധം കെട്ട് വീണു.
വിവരം അറിഞ്ഞെത്തിയ ആചാര്യ ശ്രേഷ്ഠൻ ധ്യാനത്തിൽ ചിതറിത്തെറിച്ച കല്ലിലെ ദൈവസാന്നിധ്യം മനസ്സിലാക്കി.
വിവരം അറിഞ്ഞ കൊട്ടാരക്കര രാജാവ് അമ്പലം പണിയുവാൻ വേണ്ട ധനം  നൽകി.
ചിതറിത്തെറിച്ച കഷ്ണങ്ങൾ പൂജ നടത്തി പ്രതിഷ്ഠിച്ചു.
നാടിന്റെ ദേവനെ കണ്ടത്തിയ കോട്ടാത്തല കുടുംബത്തിന് പ്രതിഫലമായി 150 പറ നിലവും കരയും രാജാവ് നൽകി.
രാജഭരണം അവസാനിച്ച്, തിരുവിതാംകൂർ ദേവസ്വം ബോർഡ്  നിലവിൽ വന്നതോടുകൂടി ക്ഷേത്രം അവരുടെ കീഴിലായി.
ഓം മീറ്റർ ഇംഗ്ലീഷ് വിലാസം https://ml.wikipedia.org/wiki/Ohmmeter An analog ohmmeter
ഓം മീറ്റർ വൈദ്യുതപ്രവാഹത്തിനെതിരെയുള്ള വൈദ്യുതപ്രതിരോധം അളക്കുന്നതിനുള്ള ഒരു ഉപകരണമാണ്.
മൈക്രോ-ഓം മീറ്ററുകൾ(മൈക്രോം മീറ്റർ അല്ലെങ്കിൽ മൈക്രോ ഓം മീറ്റർ) താഴ്ന്ന പ്രതിരോധം അളക്കുന്നു.
മെഗാ ഓം മീറ്ററുകൾ ഉയർന്ന പ്രതിരോധമളക്കുന്നു.
പ്രതിരോധമളക്കുന്നതിനായുള്ള ഏകകം ഓം ആണ് ( Ω ).
ആദ്യ ഓം മീറ്ററുകൾ 'റേഷിയോമീറ്റർ' എന്ന ഒരു തരം മീറ്റർ ചലനത്തെ അടിസ്ഥാനമാക്കിയതാണ്.
ഇവയ്ക്ക് ഗാൽവിനോ മീറ്ററിലെ പോലെയുള്ള ചലനമുള്ള മുമ്പുള്ള ഉപകരണങ്ങളുമായി സാദൃശ്യമുണ്ട്.
എന്നാൽ ഹെയർസ്പ്രിങ്ങുകൾക്കു പകരം റീസ്റ്റോറിങ്ങ് ബലം പ്രദാനം ചെയ്യാനായി അവ വൈദ്യുതചാലകനാരുകൾ ഉപയോഗിച്ചു.
അവ ചലനത്തിന് നെറ്റ് റൊട്ടേഷണൽ ബലം പ്രദാനം ചെയ്തില്ല.
കൂടാതെ രണ്ട് ചുരുളുകൾ ചുറ്റിയതോടുകൂടെയായിരുന്നു ചലനം.
ആദ്യത്തേത് ശ്രേണിപ്രതിരോധം വഴി ബാറ്ററിയുമായും, രണ്ടാമത്തേത് അതേ ബാറ്ററിയോട് പരിശോധനയ്ക്ക് കീഴിലുള്ള രണ്ടാമത്തെ പ്രതിരോധത്തോടുമാണ് ബന്ധിപ്പിച്ചിരുന്നത്.
മീറ്ററിലെ സൂചന രണ്ട് ചുരുളുകളിലൂടെയുമുള്ള വൈദ്യുദ പ്രവാഹത്തിനാനുപാതികമാണ്.
ഈ അനുപാതം നിർണയിക്കുന്നത് പരിശോധനയ്ക്ക് കീഴിലുള്ള പ്രതിരോധത്തിന്റെ അളവനുസരിച്ചാണ്.
അരു കൂടുതൽ കൃത്യതയുള്ള തരം ഓം മീറ്ററിന് ഒരു ഇലക്ട്രോണിക് സർക്യൂട്ടുണ്ട്.
അത് വൈദ്യുതിയെ ( I ) പ്രതിരോധത്തിലൂടെ കടത്തി വിടുന്നു.
മറ്റൊരു സർക്യൂട്ട് വോൾട്ടേജിനെതിരെയുള്ള ( V ) പ്രതിരോധം അളക്കുന്നു.
അവലംബം ഇതു കൂടി കാണുക Ohmmeters എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Megohmmeter അമ്മീറ്റർ മൾട്ടിമീറ്റർ Measuring instrument Electronic test equipment ഇലക്ട്രോണിക്സ് വൈദ്യുത പരിപഥം List of electronics topics Series and parallel circuits ഗാൽവനോമീറ്റർ Rheochord
ഓം മണി പദ്മേ ഹൂം ഇംഗ്ലീഷ് വിലാസം https://ml.wikipedia.org/wiki/Om_mani_padme_hum
അവലോകിതേശ്വരനുമായ് ബന്ധപെട്ട ഷഡാക്ഷരീ മന്ത്രമാണ് ഓം മണി പദ്മേ ഹൂം Oṃ maṇi padme hūṃ ( സംസ്കൃതം : ओं मणिपद्मे हूं ).
ബുദ്ധമതസ്തർക്കിടയിലെ അതി പാവനമായ മന്ത്രമാണിത്.
സംസ്കൃതഭാഷയിലാണ് ഈ മന്ത്രം.
മണി എന്നാൽ രത്നത്തെയും പദ്മം ബുദ്ധരുടെ പുണ്യപുഷ്പമായ താമരയെയും സൂചിപ്പിക്കുന്നു.
വിശേഷാൽ ദലൈ ലാമയോടുള്ള ഭക്തിസൂചകമായും ഭക്തർ ഈ മന്ത്രം ഉച്ചരിക്കുന്നു.
തിബറ്റർക്കിടയിൽ ദലൈ ലാമ അവലോകിതേശ്വരന്റെ അവതാരമാണ്.
ശിലകളിൽ ആലേഖനം ചെയ്കയോ കടലാസുകളിൽ എഴുതി പ്രാർത്ഥനാചക്രങ്ങളിൽ അർപ്പിച്ചാലോ മന്ത്രോച്ചാരണത്തിന്റെ ഫലം വർദ്ധിക്കും എന്നാണ് വിശ്വാസം "om mani padme hūṃ hrīḥ"
The mantra: Om Mani Peme Hum Hri
മന്ത്രങ്ങളുടെ വ്യാഖ്യാനങ്ങൾ അതുപാസിക്കുനവരുടെ കാഴ്ചപ്പാടുകളിൽ വ്യത്യസ്തപ്പെടാം.
അതുമല്ലെങ്കിൽ അക്ഷരങ്ങൾകൊണ്ട് പറഞ്ഞറിയിക്കാൻ കഴിയുന്നവിധം നിശ്ചിത അർത്ഥമുള്ളവയാകണമെന്നില്ല മന്ത്രങ്ങൾ.
ഈ മന്ത്രത്തിന്റെ മധ്യത്തിലെ "മണിപദ്മേ" എന്ന വാക്കിനർത്ഥം "താമരയിലെ രത്നത്തെ" എന്നാണ്.
ഇത് അവലോകിതേശ്വരന്റെ മറ്റൊറു വിശേഷണമായും കണക്കാക്കാം.
സാങ്ക്സർ തുകു റിംപോച്ചെ ഈ മന്ത്രത്തിന്റെ ഓരോ അക്ഷരവും വിപുലമായി വ്യാഖ്യാനിക്കുന്നതിപ്രകാരമാണ്.
സ്വരം ഷഡ് പാരമിതകൾ മോചനം പ്രാപിക്കുന്നത് ഇതിൽ നിന്ന് ബുദ്ധമതത്തിലെ സംസാര ഘടകം വർണ്ണം പ്രതീകാത്മക ദേവത ഓം മാഹാത്മ്യം ഗർവ്‌/ അഹംഭാവം ദേവന്മാർ വെള്ള ജ്ഞാനം Perfect Realm of Potala മ നീതി അസൂയ/ ലൗകികകാംക്ഷ അസുരനമാർ പച്ച ദയ Perfect Realm of Potala ണി സഹനശീലം അത്യാസക്തി / തൃഷ്‌ണ മാനവന്മാർ മഞ്ഞ ശരീരം, ശബ്ദം, കർമം, മനസ്സ് Dewachen പദ് ജാഗ്രത,പരിശ്രമം അജ്ഞത / ദുരാഗ്രഹം പക്ഷിമൃഗാദികൾ നീല സമചിത്തത the presence of Protector ( Chenrezig ) മേ നിരാകരണം ദാരിദ്ര്യം/ അധീനത പ്രേതങ്ങൾ ചുവപ്പ് പരമാനന്ദം Perfect Realm of Potala ഹൂം ജ്ഞാനം പ്രകോപനം / വൈരാഗ്യം നരകം കറുപ്പ് ഭൂതദയാഗുണം the presence of the Lotus Throne (of Chenrezig) അവലംബം
ഓം ശാന്തി ഓശാന ഇംഗ്ലീഷ് വിലാസം https://ml.wikipedia.org/wiki/Ohm_Shanthi_Oshaana
ജൂഡ് ആന്റണി ജോസഫ് സംവിധാനം ചെയ്ത് 2014ൽ പുറത്തിറങ്ങിയ മലയാളചലച്ചിത്രമാണ് ഓം ശാന്തി ഓശാന .
നസ്രിയ നസീമും നിവിൻ പോളിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ രചന നിർവഹിച്ചിരിക്കുന്നത് മിഥുൻ മാനുവൽ തോമസാണ് .
വിനീത് ശ്രീനിവാസൻ , അജു വർഗീസ് , രഞ്ജി പണിക്കർ , വിനയ പ്രസാദ് തുടങ്ങിയവരും ഈ ചിത്രത്തിൽ അഭിനയിക്കുന്നുണ്ട്.
അനന്യ ഫിലിംസ് നിർമ്മിച്ചിരിക്കുന്ന ഈ ചിത്രത്തിന്റെ സംഗീതം ഷാൻ റഹ്മാന്റെയാണ്.
വ്യത്യസ്തമായ ഒരു പ്രണയകഥ പറഞ്ഞ ഓം ശാന്തി ഓശാന വൻ പ്രദർശന വിജയം നേടി.
അഭിനയിച്ചവർ നസ്രിയ നസീം - പൂജ മാത്യു നിവിൻ പോളി - ഗിരി മാധവൻ വിനീത് ശ്രീനിവാസൻ - ഡോക്ടർ പ്രസാദ് വർക്കി അജു വർഗീസ് ‌- ഡേവിഡ് കാഞ്ഞാണി രഞ്ജി പണിക്കർ -ഡോക്ടർ മാത്യു ദേവസ്യ വിജയരാഘവൻ - ടോമിച്ചൻ വിനയ പ്രസാദ് - റേച്ചൽ ലാൽ ജോസ് - ജേക്കബ് തരകൻ നിക്കി ഗൽറാണി - തെന്നൽ.
കെ. വാരിയർ ഷറഫുദ്ദീൻ നെൽസൺ ശോഭ മോഹൻ ഗാനങ്ങൾ # ഗാനം പാടിയവർ ദൈർഘ്യം 1.
"കാറ്റു മൂളിയോ" വിനീത് ശ്രീനിവാസൻ 2.
"മൗനം ചോരും നേരം" റിനു റസാഖ്, ഹിഷാം 3.
"സ്നേഹം ചേരും നേരം" റിനു റസാഖ് ,ഹിഷാം 4.
"മന്ദാരമേ" ജോബ് കുര്യൻ, ഷാൻ റഹ്മാൻ 5.
"ഈ മഴമേഘം" രമ്യ നമ്പീശൻ 6.
"നീലാകാശം" ഷാൻ റഹ്മാൻ അവലംബം പുറത്തേക്കുള്ള കണ്ണികൾ Ohm Shanthi Oshaana on Facebook ഓം ശാന്തി ഓശാന ഇന്റർനെറ്റ് മൂവി ഡാറ്റാബേസിൽ
ഓം പ്രകാശ് ഉപാധ്യായ
ഒരു ഇന്ത്യൻ ആയുർവേദ പരിശീലകനും ഗുരു രവിദാസ് ആയുർവേദ സർവകലാശാല വൈസ് ചാൻസലറുമാണ് ഓം പ്രകാശ് ഉപാധ്യായ .
വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 2014-ൽ ഇന്ത്യാ ഗവൺമെന്റ് അദ്ദേഹത്തെ പത്മശ്രീ ബഹുമതി നൽകി ആദരിച്ചു.
ഇന്ത്യയിലെ രാജസ്ഥാനിലെ ഭിൽവാര ജില്ലയിലെ മണ്ഡലിൽ ജനിച്ച പ്രൊഫസർ ഓം പ്രകാശ് ഉപാധ്യായ ആയുർവേദം തന്റെ കരിയറായി തിരഞ്ഞെടുത്തു.
2011 ജൂലൈയിൽ ഹോഷിയാർപൂരിലെ ഗുരു രവിദാസ് ആയുർവേദ സർവകലാശാല വൈസ് ചാൻസലറായി നിയമിക്കപ്പെടുന്നതിന് മുമ്പ് ജയ്പൂരിലെ നാഷണൽ ഇൻസ്റ്റിറ്റ്യൂട്ട് ഓഫ് ആയുർവേദത്തിൽ പ്രൊഫസറും വകുപ്പ് മേധാവിയുമായിരുന്നു.
അവലംബം ആധികവായനയ്ക്ക്=
ഓം പർവ്വതം ഇംഗ്ലീഷ് വിലാസം https://ml.wikipedia.org/wiki/Om_Parvat
ഹിമാലയ പർവ്വതനിരകളിൽ 6191 മീറ്റർ ഉയരത്തിൽ സ്ഥിതി ചെയ്യുന്ന ഒരു ഗിരിശിഖരമാണ്‌ ഓം പർവ്വതം.
ഇന്ത്യയിലെ ഉത്തർഖണ്ഡ് സംസ്ഥാനത്ത്‌, പിതോരഗർ ജില്ലയിൽ സ്ഥിതിചെയ്യുന്ന ഈ പർവ്വത്ത്തിന്റെ അരികിലൂടെയാണ്‌ സിൻല പാസ്‌ കടന്നുപോകുന്നത്‌.
ടിബറ്റിലെ കൈലാസപർവ്വതം പോലെതന്നെ ഹൈന്ദവർ പുണ്യസ്ഥാനമായി ഓം പർവ്വതത്തേയും കണക്കാക്കുന്നു.
ഈ പർവ്വതത്തിൽ മഞ്ഞു പതിയ്ക്കുന്നത്‌ ഓം (ॐ) എന്ന അക്ഷരത്തിന്റെ ഏകദേശ ആകൃതിയിലായതിനാലാണ്‌ ഇതിനെ ഓം പർവ്വതം എന്ന് വിളിയ്ക്കാൻ കാരണം.
ഓം പർവ്വതത്തിന്റെ അരികിലായിത്തന്നെ പാർവതീ തടാകം, ജോങ്ങ്‌ലിംഗ്‌ തടാകം എന്നീ രണ്ട്‌ തടാകങ്ങളും സ്ഥിതി ചെയ്യുന്നു.
ഈ പർവ്വതത്തിന്‌ എതിർ വശത്തായി "പാർവ്വതീ മുഹാർ"(പാർവ്വതിയുടെ കിരീടം) എന്നറിയപ്പെടുന്ന മറ്റൊരു പർവ്വതം സ്ഥിതി ചെയ്യുന്നു.
ഒരു ഇന്ത്യൻ-ബ്രിട്ടീഷ്‌ സംയുക്ത പർവ്വതാരോഹക സംഘമാണ്‌ ആദ്യമായി ഓം പർവ്വത ശിഖരത്തെ കീഴടക്കിയത്‌.
ഹൈന്ദവർ ഈ പർവ്വതത്തെ പുണ്യസ്ഥാനമായി കണക്കാക്കുന്നതിനാൽ പർവ്വതാരോഹകർ 6000 മീറ്ററിനു മുകളിലേയ്ക്ക്‌ കയറാറില്ല.
കൈലാസ-മാനസസരോവര തീർത്ഥയാത്രയുടെ പാതയിൽ ലിപു ലേ(Lipu Lekh) പാസിനു താഴെ നഭിധാങ്ങിൽ(Nabhidhang) വച്ചുള്ള അവസാനത്തെ താവളത്തിൽ വച്ച്‌ ഓം പർവ്വതം ദൃശ്യമാവുന്നതാണ്‌.
ആദികൈലാസയാത്രികർ പലപ്പോഴും ഓം പർവ്വതത്തിന്റെ ദർശനം ലഭിയ്ക്കാനായി പ്രധാന വഴിയിൽ നിന്നും മാറി സഞ്ചരിയ്ക്കാറുണ്ട്‌.
അവലംബം ↑ The height of this peak is uncertain.
Different references give 6,191 metres and 5,925 metres.
↑ American Alpine Journal , 2003, pp. 365-366.
Available at AAJ Online (PDF)
ഓം ബന്ന
ഇന്ത്യയിലെ ജോധ്പൂരിനടുത്തുള്ള പാലി ജില്ലയിൽ സ്ഥിതിചെയ്യുന്ന ഒരു ആരാധനാലയമാണ് ഓം ബന്ന ( ശ്രീ ഓം ബന്ന , ബുള്ളറ്റ് ബാബ ).
ഇത് പാലിയിൽ നിന്നും 20 kilometres (12 mi) ) ജോധപൂരിൽനിന്ന് 53 kilometres (33 mi) അകലെ സ്ഥിതിചെയ്യുന്നു.
പാലി-ജോധ്പൂർ ഹൈവേയിലെ ചോടില ഗ്രാമത്തിനടുത്താണ് ഈ സ്ഥലം.
350 സിസി റോയൽ എൻഫീൽഡ് ബുള്ളറ്റ് ആണ് ഇവിടത്തെ പ്രതിഷ്ഠ.
ആർ‌എൻ‌ജെ 7773 ആണ് മോട്ടോർസൈക്കിളിന്റെ നമ്പർ.
നൂറുകണക്കിന് ഭക്തർ ഓരോ ദിവസവും സുരക്ഷിതമായ യാത്രയ്ക്കായി ഇവിടെ വന്ന് പ്രാർത്ഥിക്കുന്നു.
1991 ഡിസംബർ 2-ന് ഓം ബന്ന (മുമ്പ് ഓം സിംഗ് റാത്തോഡ് എന്നറിയപ്പെട്ടിരുന്നു) പാലിയിലെ സാന്ദരാവോയ്ക്കടുത്തുള്ള ബംഗ്ഡി പട്ടണത്തിൽ നിന്ന് ചോട്ടിലയിലേക്ക് യാത്ര ചെയ്യുകയായിരുന്നു.
ഇവിടെവച്ച് മോട്ടോർ സൈക്കിളിന്റെ നിയന്ത്രണം നഷ്ടപ്പെട്ട് ഒരു മരത്തിൽ ഇടിച്ചു.
അദ്ദേഹം തൽക്ഷണം മരിച്ചു, മോട്ടോർ സൈക്കിൾ അടുത്തുള്ള കുഴിയിൽ വീണു.
അപകടം നടന്ന ദിവസം രാവിലെ പ്രാദേശിക പോലീസ് മോട്ടോർ സൈക്കിളിനെ അടുത്തുള്ള പോലീസ് സ്റ്റേഷനിലേക്ക് കൊണ്ടുപോയി.
അടുത്ത ദിവസം സ്റ്റേഷനിൽ നിന്ന് അപ്രത്യക്ഷമായി കൂടാതെ സംഭവ സ്ഥലത്ത് നിന്ന് കണ്ടെത്തി.
പോലീസ് വീണ്ടും മോട്ടോർ സൈക്കിൾ എടുത്തു, ഇത്തവണ ഇന്ധന ടാങ്ക് ശൂന്യമാക്കി ചങ്ങല ഉപയോഗിച്ച് പൂട്ടി വച്ചു.
എന്നാൽ പിറ്റേന്ന് രാവിലെ അത് വീണ്ടും അപ്രത്യക്ഷമാവുകയും അപകട സ്ഥലത്ത് കണ്ടെത്തുകയും ചെയ്തു.
മോട്ടോർ സൈക്കിൾ സംഭവം നടന്ന അതേ കുഴിയിലേക്ക് താനെ തിരിച്ചുവന്നതായി വിശ്വസിക്കപ്പെടുന്നു.
ലോക്കൽ പോലീസ് സ്റ്റേഷനിൽ സൂക്ഷിക്കാനുള്ള പോലീസിന്റെ എല്ലാ ശ്രമങ്ങളെയും മോട്ടോർ സൈക്കിൾ പരാജയപ്പെടുത്തി മോട്ടോർ സൈക്കിൾ എല്ലായ്പ്പോഴും പ്രഭാതത്തിന് മുമ്പ് സംഭവ സ്ഥലത്തേക്ക് മടങ്ങിയെത്തിക്കൊണ്ടിരുന്നു.
ഇത് അവിടത്തെ ആളുകൾ ഒരു അത്ഭുതമായി വിശ്വസിച്ചു.
അവർ "ബുള്ളറ്റ് ബൈക്ക്" ആരാധിക്കാൻ തുടങ്ങി.
അത്ഭുത ശക്തികളുള്ള മോട്ടോർസൈക്കിളിനെക്കുറിച്ചുള്ള വാർത്ത സമീപ ഗ്രാമങ്ങളിലേക്ക് വ്യാപിച്ചു, പിന്നീട് അവർ ബുള്ളറ്റിന്റെ ആരാധനയ്ക്കായി ഒരു ക്ഷേത്രം പണിതു.
"ബുള്ളറ്റ് ബാബയുടെ ക്ഷേത്രം" എന്നാണ് ഈ ക്ഷേത്രം അറിയപ്പെടുന്നത്.
ദുരിതത്തിലായ യാത്രക്കാരെ ഓം ബന്നയുടെ ആത്മാവ് സഹായിക്കുമെന്ന് വിശ്വസിക്കപ്പെടുന്നു.
ഓം ബന്നയുടെ ബുള്ളറ്റ് ബൈക്ക് (ബുള്ളറ്റ് ബന്ന) ആരാധന
എല്ലാ ദിവസവും അടുത്തുള്ള ഗ്രാമീണരും യാത്രക്കാരും ബൈക്കിനോടും അതിന്റെ ഉടമ ഓം സിംഗ് റാത്തോഡിനോടും അനുഗ്രഹത്തിനായി പ്രാർത്ഥിക്കുന്നു.
പ്രാർത്ഥിക്കാനായി നിർത്തുന്നവർ ഇവിടെ തല കുമ്പിടുന്നു.
കൂടാതെ രക്ഷയും അനുഗ്രഹവും ലഭിക്കുവാനായി വഴിപാടുകൾ ചെയ്യുന്നു.
ചില ഡ്രൈവർമാർ ഇവിടെ ചെറിയ കുപ്പി മദ്യവും വയ്ക്കുന്നു.
ഇവിടെ നിറുത്തി പ്രാർത്ഥിക്കാൻ നിൽക്കാതെ ഇതുവഴി കടന്നു പോകുന്നവർ അപകടകരമായ യാത്രയിലാണെന്ന് പറയപ്പെടുന്നു.
ഭക്തർ മോട്ടോർസൈക്കിളിൽ 'തിലകം' തൊടീക്കുകയും ചുവന്ന നൂൽ കെട്ടുകയും ചെയ്യുന്നു.
ഓം ബന്നയുടെ പേരിൽ പ്രദേശവാസികൾ നാടൻ പാട്ടുകൾ പാടുന്നു.
ഓം ബന്നയുടെ മരണത്തിന് കാരണമായ വൃക്ഷം വളകൾ, സ്കാർഫുകൾ മുതലായവ കൊണ്ട് അലങ്കരിച്ചിരിക്കുന്നു.
നിരവധി പ്രദേശവാസികൾ ചന്ദനത്തിരികൾ, പൂക്കൾ, തേങ്ങ, ചുവന്ന നൂൽ, മധുരപലഹാരങ്ങൾ എന്നിവ പ്രാർത്ഥനയോടെ അർപ്പിക്കുന്നു.
ക്ഷേത്രത്തിൽ 24 മണിക്കൂർ തീകെടാതെ സൂക്ഷിക്കുന്നു.
അവലംബങ്ങൾ പുറത്തേക്കുള്ള കണ്ണികൾ ഓം ബന്ന ഭജനുകളും ഗാനങ്ങളും കേട്ട് ഡ Download ൺലോഡ് ചെയ്യുക Archived 2022-02-22 at the Wayback Machine .
Saavn.com ൽ ഓഡിയോ "ഓം ബന്ന റി കഥ" ശ്രവിക്കുക
ഓം ബിർള
ബൽറാം ജാക്കറിന് ശേഷം
തുടർച്ചയായി രണ്ടാം തവണയും ലോക്‌സഭ സ്പീക്കറായി തിരഞ്ഞെടുക്കപ്പെടുന്ന
ആദ്യത്തെ ലോക്‌സഭാംഗവും 
രാജസ്ഥാനിൽ നിന്നുള്ള
ബി.ജെ.പിയുടെ മുതിർന്ന നേതാവുമാണ് ഓം ബിർള.
(ജനനം : 23 നവംബർ 1962) മൂന്ന് തവണ വീതം 
ലോക്സഭയിലും രാജസ്ഥാൻ 
നിയമസഭയിലും അംഗമായ ഓം ബിർള
നിലവിൽ 2014 മുതൽ രാജസ്ഥാനിലെ 
കോട്ട മണ്ഡലത്തിൽ നിന്നുള്ള ലോക്സഭാംഗമായി തുടരുന്നു.
രാജസ്ഥാനിലെ കോട്ട ജില്ലയിലെ ഒരു മർവാരി ബനിയ ഹിന്ദു കുടുംബത്തിൽ
ശ്രീകൃഷ്ണ ബിർളയുടേയും ശകുന്തള ദേവിയുടേയും മകനായി
1962 നവംബർ 23ന് ജനനം.
പ്രാഥമിക വിദ്യാഭ്യാസത്തിനു ശേഷം
കോട്ട ഗവ.
കൊമേഴ്സ് കോളേജിൽ നിന്ന് എം.കോം ബിരുദം നേടി.
സ്കൂൾ പഠനകാലത്ത് വിദ്യാർത്ഥി യൂണിയൻ പ്രസിഡൻ്റായിരുന്ന ഓം ബിർള
1980-ൽ ആർ.എസ്.എസിൽ ചേർന്നതോടെയാണ് രാഷ്ട്രീയ ജീവിതം 
ആരംഭിക്കുന്നത്.
യുവമോർച്ചയുടെ സംസ്ഥാന നേതാവും അഖിലേന്ത്യ 
ഉപാധ്യക്ഷനുമായിരുന്ന ഓം ബിർള
2003 മുതൽ 2014 വരെ രാജസ്ഥാൻ
നിയമസഭാംഗമായിരുന്നു.
2014-ൽ കോട്ട മണ്ഡലത്തിൽ നിന്ന് വിജയിച്ച് ആദ്യമായി ലോക്‌സഭാംഗമായ
ബിർള 2019, 2024 ലോക്‌സഭ തിരഞ്ഞെടുപ്പുകളിലും കോട്ടയിൽ നിന്ന് വിജയിച്ചു.
2019-ൽ ആദ്യമായി ലോക്‌സഭ സ്പീക്കറായ ബിർളയെ 2024-ൽ വീണ്ടും 
ലോക്‌സഭ സ്പീക്കറായി തിരഞ്ഞെടുത്തു.
2 തവണ ലോക്‌സഭ സ്പീക്കറായി
കാലാവധി പൂർത്തിയാക്കിയ
കോൺഗ്രസ് നേതാവ് ബൽറാം ജാക്കറിന് ശേഷം രണ്ടാം തവണയും ലോക്‌സഭ സ്പീക്കറാവുന്ന ആദ്യത്തെയാളാണ്
ഓം ബിർള.
1952, 1967, 1976 ലോക്‌സഭകൾക്ക് ശേഷം ഇത് നാലാം തവണയാണ്
ഒരു സ്പീക്കറെ തന്നെ വീണ്ടും
ലോക്സഭാംഗമായി 
തിരഞ്ഞെടുക്കുന്നത്.
സ്പീക്കർ കാലാവധി പൂർത്തിയായതിന് ശേഷം വീണ്ടും തിരഞ്ഞെടുക്കപ്പെടുന്ന
ആദ്യ ലോക്സഭാംഗമാണ് ഓം ബിർള.
2019-ൽ ആദ്യമായി സ്പീക്കർ സ്ഥാനത്ത് എത്തിയ ശേഷം അദ്ദേഹം പാർലമെൻ്റിൽ പുതിയ പരിഷ്കാരങ്ങൾ നടപ്പിലാക്കിയിരുന്നു.
ലോക്‌സഭാംഗങ്ങൾ സംസാരിക്കുന്ന വീഡിയോ ക്ലിപ്പിംഗുകൾ അവർക്ക് നൽകി ലോക്സഭാംഗങ്ങൾക്ക് പാർലമെൻ്റിലെ ചർച്ചയ്ക്ക് മുൻപ് കാര്യങ്ങൾ വിശദീകരിക്കാനുള്ള അവസരം നൽകി.
ഇത് ചർച്ച ഒന്നുകൂടി സുഗമമാക്കാൻ സഹായിക്കും പഴയ ബ്രിട്ടീഷ് കൊളോണിയൽ ശേഷിപ്പ് നിലനിൽക്കുന്ന പഴയ പാർലമെൻ്റിൽ നിന്ന് പുതിയ പാർലമെൻ്റായ സെൻട്രൽ വിസ്തയിലേക്കുള്ള മാറ്റമാണ് സ്പീക്കർ എന്ന നിലയിൽ ഓം ബിർളയെ പ്രശസ്തനാക്കിയത്
പ്രധാന പദവികളിൽ 2024 : ലോക്‌സഭ സ്പീക്കർ (2) 2024 : ലോക്സഭാംഗം,കോട്ട (3) 2019-2024 : ലോക്‌സഭ സ്പീക്കർ (1) 2019 : ലോക്സഭാംഗം,കോട്ട (2) 2014 : ലോക്സഭാംഗം,കോട്ട (1) 2013 : നിയമസഭാംഗം, കോട്ട സൗത്ത് 2008 : നിയമസഭാംഗം, കോട്ട സൗത്ത് 2004-2008 : ബിജെപി, പാർലമെൻററി പാർട്ടി സെക്രട്ടറി നിയമസഭ 2003 : നിയമസഭാംഗം, കോട്ട സൗത്ത് 1997-2003 : ദേശീയ ഉപാധ്യക്ഷൻ, യുവമോർച്ച 1991-1997 : സംസ്ഥാന അധ്യക്ഷൻ, യുവമോർച്ച 1987-1991 : ജില്ലാ പ്രസിഡൻ്റ്, യുവമോർച്ച 1980 : ആർ.എസ്.എസ്, അംഗം സ്വകാര്യ ജീവിതം ഭാര്യ : അമിതാ ബിർള മക്കൾ ആകാൻഷ അഞ്ജലി അവലംബം പുറത്തേക്കുള്ള കണ്ണികൾ [ ] ↑ http://loksabhaph.nic.in/Members/MemberBioprofile.aspx?mpsno=4716
ഓം പുരി ഇംഗ്ലീഷ് വിലാസം https://ml.wikipedia.org/wiki/Om_Puri
ഒരു ഇന്ത്യൻ ചലച്ചിത്രനടനായിരുന്നു ഓം പുരി (ജനനം: ഒക്ടോബർ 18 , 1950 മരണം: ജനുവരി 6 , 2017 ) കച്ചവടസിനിമകളിലും, കലാമൂല്യമുള്ള സിനിമകളിലും ഒരേപോലെ തന്റെ കഴിവ് തെളിയിച്ച നടനാണ് ഓം പുരി.
ഇന്ത്യൻ സിനിമകൾ കൂടാതെ ‌അമേരിക്കൻ , ബ്രിട്ടീഷ് സിനിമകളിലും ഓം പുരി തന്റെ സാന്നിധ്യം അറിയിച്ചിട്ടുണ്ട്.
2016 ജനുവരി 6 നു വെള്ളിയാഴ്ച ഹൃദയാഘാതത്തെത്തുടർന്ന് അന്തരിച്ചു.
ജീവിതരേഖ ആദ്യകാലജീവിതം
ഹരിയാനയിലുള്ള അംബാലയിൽ ജനിച്ച ഓം പുരി പഞ്ചാബിലും കുറച്ച് നാൾ ജീവിച്ചിട്ടുണ്ട്.
ഫിലിം ആൻഡ് ടെലിവിഷൻ ഇൻസ്റ്റിട്യൂട്ട് ഓഫ് ഇന്ത്യ എന്ന സർവകലാശാലയിൽ നിന്ന് ബിരുദം നേടിയ ഓം പുരി ഡെൽഹിയിലുള്ള നാഷ്ണൽ സ്കൂൾ ഓഫ് ഡ്രാമയിലും പഠിച്ചിട്ടുണ്ട്.
ഇവിടെ ഓം പുരി പ്രശസ്ത ചലച്ചിത്രനടൻ നസീറുദ്ദീൻ ഷായുടെ സഹപാഠികൂടിയായിരുന്നു.
1976-ൽ പുറത്തിറങ്ങിയ ഘാഷിരാം കോട്‌വൽ എന്ന ചിത്രത്തിലൂടെയാണ് ഓം പുരി തന്റെ അഭിനയജീവിതം ആരംഭിക്കുന്നത്.
അംരീഷ് പുരി , നസീറുദ്ദീൻ ഷാ , ശബാന ആസ്മി , സ്മിത പാട്ടീൽ ‍ തുടങ്ങിയ പ്രശസ്ത ചലച്ചിത്ര താരങ്ങളുടെ കൂടെയും ഓം പുരി അഭിനയിച്ചിട്ടുണ്ട്.
ഭവനി ഭവായ് (1980), സദ്ഗതി (1981), അർദ് സത്യ (1982), മിർച്ച് മസാല (1986), ധാരാവി (1992).
തുടങ്ങിയ ചിത്രങ്ങൾ ഇവയിൽ ചിലതാണ്.
1990കളുടെ മദ്ധ്യത്തോടെയാണ് അഭിനയ പ്രാധാന്യമുള്ള കഥാപാത്രങ്ങൾ തിരഞ്ഞെടുക്കുന്നതിലേക്ക് ഓം പുരി തന്റെ ശ്രദ്ധ കേന്ദ്രീകരിക്കാൻ തുടങ്ങിയത്.
തുടർന്ന് ഇദ്ദേഹം ധാരാളം ബ്രിട്ടീഷ് സിനിമകളിലും അഭിനയിച്ചു.
മൈ സൺ ദി ഫനടിക് (1997), ഈസ്റ്റ് ഈസ് ഈസ്റ്റ് (1999), ദി പരോൾ ഓഫീസ്സർ (2001) എന്നീ ചിത്രങ്ങൾ ഇവയിൽ ചിലതാണ്.
ഹോളിവുഡ് സിനിമകളിലും ഓം പുരി തന്റെ സാന്നിധ്യം അറിയിച്ചിട്ടുണ്ട്.
സിറ്റി ഓഫ് ജോയ് (1992), വോൾഫ് (1994), ദി ഗോസ്റ്റ് ആൻഡ് ദി ഡാർക്നെസ്സ് (1996), മഹാത്മാ ഗാന്ധിയുടെ ജീവിതത്തെ ആസ്പദമാക്കി 1982ൽ പുറത്തിറങ്ങിയ എട്ട് ഓസ്കാർ അവാർഡുകൾ നേടിയ ഗാന്ധി എന്നീ ചിത്രങ്ങൾ ഇവയിൽ ചിലതാണ്.
ഒരു ഹാസ്യനടൻ എന്ന നിലയിലും ഓം പുരി തന്റെ കഴിവ് തെളിയിച്ചിട്ടുണ്ട്.
ചാച്ചി 420 (1997), ഹേര ഫേരി (2000), ചോർ മചായെ ഷോർ (2002), മാലാമാൽ വീക്‌ലി (2006), സിംഗ് ഈസ് കിംഗ് (2008) തുടങ്ങിയ ചിത്രങ്ങളിലെ അഭിനയം ഹാസ്യനടൻ എന്ന നിലയിൽ ഓം പുരിക്ക് ഏറെ ശ്രദ്ധ നേടിക്കൊടുത്തു.
അവാർഡുകൾ 1981 - മകച്ച സഹനടനുള്ള ഫിലിംഫെയർ അവാർഡ് (ആക്രോശ്) 1982 - മികച്ച നടനുള്ള നാഷ്ണൽ അവാർഡ് (ആരോഹൺ) 1984 - മികച്ച നടനുള്ള നാഷ്ണൽ അവാർഡ് (അർദ് സത്യ) ചിത്രങ്ങൾ അവലംബം Om Puri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ഓം പുരി
ഓം ഷിന്റിക്യോ ഇംഗ്ലീഷ് വിലാസം https://ml.wikipedia.org/wiki/Aum_Shinrikyo
ജപ്പാൻ‌കാരനായ ഷോക്കോ അസഹാര രൂപം നൽകിയ വിശ്വാസധാരയാണ് ഓം ഷിന്റിക്യോ അഥവാ ആലെഫ് .
1984 -ൽ സ്ഥാപിതമായ ഈ മതസംഘടന, 1995 -ൽ ടോക്യോ ഭൂഗർഭതീവണ്ടിപാതയിൽ നടത്തിയ വിഷവാതകപ്രയോഗത്തോടെ ലോകമെമ്പാടും കുപ്രസിദ്ധമായി.
പ്രപഞ്ചത്തെ പ്രതിനിധീകരിക്കുന്ന സംസ്കൃതപദമായ ഓം , സത്യത്തിന്റെ മതം എന്ന് ഏകദേശസാരം വരുന്ന ജാപ്പനീസ് എഴുത്തുരൂപമായ കഞ്ചിയിലെ പദമായ ഷിന്റിക്യോ എന്നീ രണ്ട് പദങ്ങൾ ചേർത്താണ് ഓം ഷിന്റിക്യോ എന്ന നാമം സ്വീകരിച്ചത്.
സാധാരണയായി ഓം ഷിന്റിക്യോയെ പരമമായ സത്യം എന്നാണ് പരിഭാഷപ്പെടുത്താറ്.
ഹീബ്രു ഭാഷയിലെ ആദ്യാക്ഷരമായ ആലെഫ് എന്ന പദം അടിസ്ഥാനമാക്കി 2001 ജനുവരിയിൽ ഈ സംഘടന ആലെഫ് എന്ന പേര് സ്വീകരിച്ചു.
1995 -ൽ തങ്ങൾക്ക് 9,000 അംഗങ്ങളുള്ളതായി ഈ സംഘടന അവകാശപ്പെട്ടെങ്കിലും, ജപ്പാൻ സർക്കാരിന്റെ കണക്കനുസരിച്ച് ഓം ഷിന്റിക്യോ/ആലെഫ് അംഗങ്ങളുടെ എണ്ണം 1,650 ആണ്.
ബുദ്ധമതത്തിലെ തേരവാദ , മഹായാന , താന്ത്രിക് വജ്രായന സമ്പ്രദായങ്ങൾ, യോഗ , ക്രിസ്തുമതം , നോസ്ട്രഡാമസിന്റെ പ്രവചനങ്ങൾ എന്നിവയിൽനിന്നെല്ലാം ആശയങ്ങൾ സ്വീകരിച്ച് രൂപപ്പെടുത്തിയ ഒരു സങ്കരമതരൂപമാണ് ഓം ഷിന്റിക്യോ.